**О Т Ч Е Т**

на читалищното настоятелство при

Н.Ч.”Изгрев – 1929 г.”- с. Саранско за 2018 г.

През изминалата 2018 г. съгласно гласувания бюджет за годината , читалището разполагаше с 6408.50 лв.От тях 4200 лв. субсидия , 2023 лв. собствени приходи и 154 лв. преходен остатък .Ежемесечно в Община Стралджа се предават отчети за изразходваните средства , които в края на годината се сборуват в общ годишен отчет , както следва :( приложен годишен финансов отчет )

Читалището се помещава в сградата на кметството. Ползваме зала с 80 места и сцена. Библиотеката е в стая от 20 м2 . Разполага с 2104 книги, от които 39 бр. новопостъпила художествена литература – дарения. Има 32 регистрирани читатели. Служителя в читалището –Донка Русева ежемесечно осигурява на читателите по 10 книги от библиотеката в гр.Стралджа.

Изпълнението на културния календар включва следните празници :

1. 14.02. - ”Трифон Зарезан”- в лозето на Веселин и Мима Христови извършихме ритуала по зарязване на лозята , а в залата на Кметството празника продължи с дегустация на вина , награди за най-добро бяло и червено вино и избор на цар на лозята за 2019 г.

2. 03.03.- Освобождението на България - поднасяне на венец на паметника на загиналите войни от с.Саранско .

3. 08.03 - Деня на жената отбелязахме с тържество. Гостува оркестър “Преслав” от гр. Ямбол .

4. 15.04 - Великден - децата от селото боядисваха великденски яйца, съвместно с читалищния служител.

5. 09.05. - Деня на победата над фашизма - поднесохме венец на паметника на загиналия антифашист от с.Саранско - Тодор Михалев.

6. 08.09 - Храмов празник на църквата “Рождество Богородично” – участвахме в организацията на празника съвместно със ЗПК ”Напредък” с. Саранско. Фолклорната програма бе от певческата женска група от читалище “ Светлина - 1932 г.” с. Тамарино и мъжката певческа група от читалище “Асен Златаров – 1927г. ” с.Каменец.

Читалищното ръководство дава своята положителна оценка за работата на Донка Желева Русева, която изпълнява длъжността работник библиотека.С проведените заседания и съвместна работа с членовете на читалището през годината успяхме да реализираме изпълнението на бюджета и дейностите на читалището, заложени в културния календар за 2018 год.

Благодарим на всички членове на читалището за отзивчивостта, съдействието и помощта им през цялата година.

Изготвил: Румен Дойчев Димов

Председател на НЧ „Изгрев - 1929 г.”

**П Л А Н**

за работа на НЧ ”Изгрев-1929 г.” – с. Саранско, общ.Стралджа за 2019 г.

1. **Основни задачи**
2. Развиване на богата по съдържание и форми културно –масова работа сред населението на с.Саранско .
3. Организиране и подготовка на празниците включени в културния календар за 2019 г.
4. Библиотечна дейност.
5. Организационна дейност.
6. Поставяне на гранитогрес в основното помещение на библиотеката /20 м2/

**II. Мероприятия за изпълнения на основните задачи**

1. Читалищното настоятелство да работи за развиването на богата по съдържание и форми културно – масова дейност за задоволяване на културните потребности на населението на с. Саранско.

Срок: постоянен

Отговорник: ЧН

1. ЧН да организира женска певческа група и да привлече нови членове към групата

Срок. м. май

Отговорник: работник-библиотека

Служителят в читалището да работи по изготвения културен календар и да следи за изпълнението на набелязаните мероприятия.

Срок: постоянен

Отговорник: ЧН и работник-библиотека

1. ЧН и работник-библиотека да работят и кандидатстват по проекти за осигуряване на допълнителни средства за увеличаване на библиотечния фонд

Срок: постоянен

Отговорник: работник-библиотека

4. ЧН да води редовен организационен живот и системна отчетност за извършената от него дейност.

Срок: постоянен

Отговорник: Председател

5. В срок да се подава информация в Община Стралджа за читалището - финансов отчет и план за дейността

Срок: ежемесечно до 10 число

Отговорник: работник-библиотека

1. Поставяне на гранитогрес в помещението на библиотеката.

Срок: м. юли

Отговорник: председател

Председател на ЧН :

/ Румен Димов /